Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Az állampolgári jogok országgyûlési biztosáról szóló 1993. évi LIX. törvény (a továbbiakban: Obtv.) 28. §
Paragraph Index: 9

(1) bekezdése értelmében az állampolgári jogok országgyûlési biztosa és általános helyettese, valamint a külön biztosok feladatával kapcsolatos ügyvitel és elõkészítés teendõit az Országgyûlési Biztos Hivatala (a továbbiakban: Hivatal) látja el. A Hivatal részletes feladatait a Szervezeti és Mûködési Szabályzat határozza meg. Az intézmény életében 2002 januárjában jelentõs változás következett be: beköltözhettünk a felújított mûemlék épületben lévõ új székházba, április 29-én, pedig sor került annak ünnepélyes átadására is. A rendezvényen beszédet mondott Mádl Ferenc köztársasági elnök. Az ünnepségen megjelent Németh János, az Alkotmánybíróság elnöke, Solt Pál, a Legfelsõbb Bíróság elnöke, Polt Péter legfõbb ügyész, Kovács Árpád, az Állami Számvevõszék elnöke, valamint több olyan meghívott, akinek az intézmény életében, az új székházba költözéssel kapcsolatban jelentõs szerepe volt. Továbbra is gondot jelent azonban, hogy az épület felújítása csak részleges volt, hiszen a III. és IV. szintet „társbérlõként” az Országos Takarékpénztár és Kereskedelmi Bank Rt. Ellátási és Beruházási Igazgatóság használja, s az õ területükre – beleértve a rossz állapotban lévõ tetõszerkezetet is – a beruházás nem terjedt ki, ahogyan például a közösen használt pince fõvezetékeire sem, aminek következtében a pincét az elmúlt évben két alkalommal öntötte el a szennyvíz. Az I. emelet „L” alakú szárnya áthúzódik a szomszédos társasházba, ezért szinte mindennaposak a társasházi együttélésbõl adódó problémák. Ahogy azt az elõzõ beszámolóban is jeleztük, végleges megoldást az jelenthetne, ha az OTP

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes